**VILJANDI JAKOBSONI KOOLI**

**HOOLEKOGU KOOSOLEKU PROTOKOLL**

**NR 4/2018-2019**

Toimumise aeg: 28. jaanuar 2019

Toimumise koht: Viljandi Jakobsoni Kool

OSALESID

Hoolekogu liikmed: Maila Visnap, Mariann Mitt, Rita Moor, Agda Grahv, Marko Kiivikas, Meelis Atonen, Jaanus Ikla, Sirli Tallo, Emma Kruusmäe

Direktor: Krista Andreson

PÄEVAKORD

1. Ülevaade kooli kaadritest ja õpetamise arusaamadest.

2. Uus haridus- ja teadusstrateegia (2020-2035).

3. Töörühma "Õppiv ja nooruslik Viljandi" töös osalemine.

4. Kooli kodukorra muutmine.

ARUTELU JA OTSUSED

1. Krista Andreson annab ülevaate kooli õpetajaskonna koosseisust ning nii olemasolevatest kui eesseisvatest väljakutsetest ja vastab hoolekogu liikmete küsimustele.

2. **Meelis Atonen**: Peaksime arutama, kuidas saab hoolekogu panustada uue haridus- ja teadusstrateegia (2020 – 2035) väljatöötamisse. Kas praegust koolisüsteemi peaks muutma? Kuidas me suudaksime mõjutada riiklikku strateegiat? Ilmselt peaksime keskenduma eeskätt linnale, sest riikliku strateegia mõjutamiseks meil head võimalused puuduvad.

 *Arutatakse haridus- ja teadusstrateegia kujundamisel kaasarääkimise võimalusi.*

 **Meelis Atonen**: Paneme selle küsimuse uuesti aprillikuu koosoleku päevakorda. Marko Kiivikas tõstatas selle teema ja on põhiettekandjaks. Kui suudame aprillikuu koosolekul sõnastada omapoolsed mõtted, siis vaatame, kuidas neid mõtteid õnnestub otsustajateni viia.

3. **Meelis Atonen**: Viljandi linna arengustrateegia raames on ellu kutsutud töörühm "Õppiv ja nooruslik Viljandi" (töörühma juht Tiit Jürmann). Koolijuhtidele on saadetud kutse osaleda töörühma järgmisel koosolekul veebruari alguses, valmistades eelnevalt ette kokkuvõtte oma kooliga seonduvatest probleemidest, arenguvajadustest ja tegevustest. Peaksime arutama, kuidas saame parimal moel oma ideid töörühmale esitada.

Krista Andreson annab ülevaate teemadest, mida esitada töörühmale arutamiseks (sealhulgas kaasav haridus, kaasaegset õpet mittesoosiv ruumilahendus, ülelinnaline lastevanemate koolitus, juhtimisalane koostöö).

**Meelis Atonen**: Direktor käib töörühma koosolekul ära ning annab hoolekogule tagasisidet. Seejärel võime asja edasi arutada.

4. **Meelis Atonen**: Hoolekogule esitati tutvumiseks kooli uue kodukorra projekti hetkel viimane versioon, mis on läbi arutatud õpetajate üldkoosolekul ja saadetud arvamuse avaldamiseks ka õpilasesindusele. Direktor esitab hoolekogule aegsasti enne hoolekogu märtsikuu koosolekut kodukorra täiendatud variandi, millele hoolekogu liikmed saavad teha omapoolsed ettepanekud ja mille suhtes hoolekogu saab kujundada seisukoha.

Meelis Atonen

hoolekogu esimees Jaanus Ikla

/allkirjastatud digitaalselt/ protokollija

 /allkirjastatud digitaalselt/